Sosiaali- ja terveysministeriö

Lausuntopyyntö

27.10.2022 VN/27839/2022

**Valtioneuvoston asetus työttömyysturvalain täytäntöönpanosta annetun valtioneuvoston asetuksen 2 §:n muuttamisesta ja Valtioneuvoston asetus työttömyysetuutta määrättäessä huomioon otettavasta tulosta annetun valtioneuvoston asetuksen muuttamisesta**

**Johdanto**

Sosiaali- ja terveysministeriö pyytää lausuntoa luonnoksista muutosturvarahan toimeenpanoa koskeviksi valtioneuvoston asetuksiksi.

**Tausta**

Vuoden 2023 alusta tulee voimaan lakimuutokset, joilla pyritään parantamaan 55 vuotta täyttäneiden työmarkkina-asemaa muun muassa parantamalla irtisanottujen 55 vuotta täyttäneiden muutosturvaa. Osana tätä tietyt edellytykset täyttävälle irtisanotulle työntekijälle maksetaan yhden kuukauden palkkaa vastaava muutosturvaraha. Muutosturvarahan maksavat työttömyyskassan jäsenille työttömyyskassat ja muille henkilöille Kansaneläkelaitos.

Ehdotettavissa valtioneuvoston asetuksissa esitetään tehtäväksi muutosturvarahan toimeenpanon edellyttämät muutokset, jotka koskevat muutosturvarahan suuruuden määrittelyä ja muutosturvarahan hakemista ja sen yhteydessä annettavia selvityksiä.

**Tavoitteet**

Ehdotetuilla muutoksilla säädettäisiin tarkemmin muutosturvarahan toimeenpanoon liittyvistä yksityiskohdista, joista on säädetty muutoin työttömyysturvalaissa.

**Vastausohjeet vastaanottajille**

Lausunto pyydetään antamaan vastaamalla lausuntopalvelu.fi:ssä julkaistuun lausuntopyyntöön. Lausuntoa ei tarvitse lähettää erikseen sähköpostitse tai postitse ministeriön kirjaamoon.

Lausunnon antaakseen vastaajan tulee rekisteröityä ja kirjautua lausuntopalvelu.fi:hin. Myös tahot, joita ei ole erikseen mainittu jakelussa, voivat toimittaa ministeriölle lausuntonsa.

Kaikki lausunnot ovat julkisia ja ne julkaistaan lausuntopalvelu.fi:ssä ja Hankeikkunassa.

**Aikataulu**

Lausunto pyydetään toimittamaan sosiaali- ja terveysministeriölle viimeistään 25.11.2022.

**Valmistelijat**

Erityisasiantuntija Joni Rehunen, puh. 029 516 3435, joni.rehunen@gov.fi.

**Linkit**

<https://stm.fi/hanke?tunnus=STM102:00/2022>

<https://stm.fi/sv/projekt?tunnus=STM102:00/2022>

**Liitteet:**

VNa työttömyysturvalain täytäntöönpanosta annetun valtioneuvoston asetuksen 2 § muuttamisesta SU.docx

VNa työttömyysturvalain täytäntöönpanosta annetun valtioneuvoston asetuksen 2 § muuttamisesta RU.docx

VNa työttömyysetuutta määrättäessä huomioon otettavasta tulosta annetun SU.docx

VNa työttömyysetuutta määrättäessä huomioon otettavasta tulosta annetun RU.docx

Muistio Vna muutosturvaraha perustelumuistio 27.10.2022.docx

**Jakelu:**

|  |  |  |
| --- | --- | --- |
| Akava |  |  |
| Elinkeinoelämän keskusliitto EK |  |  |
| Finanssivalvonta |  |  |
| Kansaneläkelaitos |  |  |
| KEHA-keskus |  |  |
| Kunta- ja hyvinvointialuetyönantajat KT |  |  |
| STTK ry |  |  |
| Suomen Ammattiliittojen Keskusjärjestö SAK ry |  |  |
| Suomen Yrittäjät ry |  |  |
| Työllisyysrahasto |  |  |
| Työttömyyskassojen yhteisjärjestö |  |  |

**Asetus 1. Valtioneuvoston asetus työttömyysturvalain täytäntöönpanosta annetun valtioneuvoston asetuksen 2 §:n muuttamisesta**

Klikkaa ja lisää otsikko avoimelle kysymykselle

**Asetus 2. Valtioneuvoston asetus työttömyysetuutta määrättäessä huomioon otettavasta tulosta annetun valtioneuvoston asetuksen muuttamisesta**

Klikkaa ja lisää otsikko avoimelle kysymykselle

Rentola Essi

Sosiaali- ja terveysministeriö

Rehunen Joni

Sosiaali- ja terveysministeriö